朱翌
竞渡示周宰
英英屈大夫，遗骨沦湘湄。
楚人念何深，叫空冤水妃。
虽无些词招，雇有饶鼓悲。
忆昨上已日，纵观金明池。
突殿隐负鳌，长桥低卧蜺。
诸公贵人来，珠幢绀幰随。
两军各气焰，万楫生乐队辉。
龟鱼戢影避，虎龙挟翼飞。
想当大军后，益觉游子稀。
况我中兴君，高拱绝宴嬉。
羁人老淮楚，古寺临长溪。
节物亦撩人，风俗自随时。
信来两舴艋，规模具体微。
邑人我丰年，聚观眼不移。
捐金赏先至，顿足助绝驰。
在昔攻战具，今但娱群儿。
因而语兵法，可以威四夷。
八宝水中央，大海压左圻。
其中樵剽奸，连舰扬鼓旗。
先事能预防，在易则见几。
作诗示周郎，赤壁有成师。